text: Обикновена куркума – Уикипедия
  Обикновена куркума
  семейство: Джинджифилови (Zingiberaceae)
  род: Куркума (Curcuma)
  вид: Обикновена куркума (C. longa)
  Обикновена куркума в Общомедия
  Обикновената куркума (Curcuma longa) е вид многогодишно тревисто растение от семейство Джинджифилови (Zingiberaceae), достигащо височина до 1 метър, със силно разклонено коренище. Коренът на растението се използва както в медицината, така и в кулинарията. Има силно изразен оцветяващ в жълто ефект благодарение на 2 – 5 % съдържание на пигмента куркумин в корена и специфични вкусови качества, съдържа и 5% есенциални мастни киселини. Обирането на коренищата започва след като пожълтеят листата на растението. За негова родина се счита Югоизточна Азия, но се отглежда и в Китай, Виетнам, Индонезия, Япония, Шри Ланка, страните от Карибския басейн и др. Поради красивите си цветове в България се отглежда и в саксии с декоративна цел [2]. Стрити на прах, коренчетата имат ярък оранжев цвят и дори съвсем малко количество оцветява ястията в жълто. За оцветяване и овкусяване на 4 порции е достатъчно количество, равно на ¼ чаена лъжичка.
  Куркумата е един от основните компоненти на индийската подправка къри. В Индия щедро се добавя към ориз, яйца, къри и други гозби, а заради цветовата прилика с шафрана се нарича още и "шафранът на бедните".
  В промишлеността се използва масово като оцветител на маргарини, сирена, ликьори, сладолед, кексове, портокалов сок, бисквити, сосове и е известен като хранителна добавка Е100. Използва се да предпази храните от слънчевата светлина.
  Въпреки че отдавна се използва в аюрведическата медицина, където е позната като haridra,[3] не съществуват достатъчно научни доказателства, че куркумата или куркуминът могат да се използват за лечение на която и да е болест.[4][5]
  2 Медицински изследвания
  Куркумата е от семейството на джинджифила – Zingiberaceae.
  Медицински изследвания[редактиране | редактиране на кода]
  Куркумата и куркуминът са изследвани в многобройни клинични изпитвания за различни заболявания и състояния на човека, без да са получени висококачествени доказателства, че има за ефект срещу някоя болест или полза за здравето.[4][5][6][7] Няма научни доказателства че куркуминът намалява възпалението..[4][5][8] Има слаби доказателства, че екстрактите от куркума могат да бъдат полезни за облекчаване на симптомите на артроза на коляното.[9]
  През 2019 г. Европейската агенция по лекарствата (EMA) стига до заключението, че билкови чайове от куркума или други форми, приемани през устата, въз основа на тяхната дългогодишна традиционна употреба, могат да се използват за облекчаване на леки храносмилателни проблеми, като чувство на преяждане и флатуленция (метеоризъм).[10]
  ↑ Curcuma longa (Linnaeus, 1753). // IUCN Red List of Threatened Species. International Union for Conservation of Nature. Посетен на 24 декември 2021 г. (на английски)
  ↑ Куркума – Супер храна с множество ползи за здравето
  ↑ Peter, K. V.. Underutilized and Underexploited Horticultural Crops, Volume 2. New India Publishing, 2008. ISBN 9788189422691. с. 341.
  ↑ а б в Nelson, KM и др. The Essential Medicinal Chemistry of Curcumin: Miniperspective. // Journal of Medicinal Chemistry 60 (5). 2017. DOI:10.1021/acs.jmedchem.6b00975. с. 1620 – 1637. None of these studies [has] yet led to the approval of curcumin, curcuminoids, or turmeric as a therapeutic for any disease
  ↑ а б в Turmeric. // National Center for Complementary and Integrative Health, US National Institutes of Health, May 2020. Посетен на 25 November 2020.
  ↑ Daily, JW и др. Efficacy of Turmeric Extracts and Curcumin for Alleviating the Symptoms of Joint Arthritis: A Systematic Review and Meta-Analysis of Randomized Clinical Trials. // Journal of Medicinal Food 19 (8). 2016. DOI:10.1089/jmf.2016.3705. с. 717 – 29.
  ↑ Vaughn, A. R. и др. Effects of Turmeric (Curcuma longa) on Skin Health: A Systematic Review of the Clinical Evidence. // Phytotherapy Research 30 (8). 2016. DOI:10.1002/ptr.5640. с. 1243 – 64.
  ↑ Oral turmeric/curcumin effects on inflammatory markers in chronic inflammatory diseases: A systematic review and meta-analysis of randomized controlled trials. // Pharmacol Res 146. August 2019. DOI:10.1016/j.phrs.2019.104280. с. 104280.
  ↑ Efficacy and Safety of Turmeric Extracts for the Treatment of Knee Osteoarthritis: a Systematic Review and Meta-analysis of Randomised Controlled Trials. // Curr Rheumatol Rep 23 (2). January 2021. DOI:10.1007/s11926-020-00975-8. с. 11.
  ↑ Curcuma longa L., rhizoma. // European Medicines Agency, 14 February 2019. Посетен на 19 November 2020.